# A Saucerful of Secrets

### Fra Wikipedia, den frie encyklopedi

A Saucerful of Secrets
LP, CD av Pink Floyd
Utgitt | 29. juni 1968
Spilt inn | April, desember 1967 januar-april 1968 Abbey Road
Sjanger | Psykedelia, Progressiv rock
Lengde | 39 min 25 sek
Selskap | Columbia/EMI Storbritannia Capital Records USA
Produsent | Norman Smith
Anmeldelser
Pink Floyd-kronologi

The Piper at the Gates of Dawn 1967 | A Saucerful of Secrets (29. juni 1968) | Music From the Film More 1969

A Saucerful of Secrets var det andre albumet fra Pink Floyd og ble utgitt 1968. Dette er det eneste Pink Floyd-albumet hvor alle fem medlemmene i bandet medvirket, men den tidligere frontfiguren Syd Barretts rolle var svært begrenset. Han laget bare en av låtene på platen, den siste sangen «Jugband Blues». Ellers spiller han noen gitarstrofer på et par av de andre sangene. Barrets mentale helse, blant annet på grunn av heftig LSD-misbruk, var så dårlig at trommeslager Nick Mason først fikk hentet inn bandets venn David Gilmour som det femte medlemmet i januar 1968. Etter en stund lot de andre være å plukke opp Barrett når de skulle på konserter, men de håpet fremdeles at han kunne bidra på platene, først og fremst som låtskriver. Etter at det heller ikke viste seg å være en gunstig løsning ble de gjenværende medlemmene Barrett, og managerene Andrew King og Peter Jenner enige om at Barrett skulle forlate bandet. King og Jenner fulgte med Barrett, fordi de ikke hadde noen tro på at de andre medlemmene skulle få suksess på egen hånd.

Bandet spilte også inn to andre låter av Syd Barrett til albummet, men Roger Waters mente at «Scream Thy Last Scream» og «Vegatable Man» hadde for dystre tekster. De er senere gjort tilgjengelige av Peter Jenner, og spesielt «Scream Thy Last Scream» er blitt populær blant bandets mest hardkokte fans de senere år. Barrett jobbet også med en fjerde sang til albummet, men da han stadig vekk endret tekst og melodi da bandet øvde inn «Have You Got it Yet?», var det begeret som fikk det til å renne over for de andre medlemmene.

Roger Waters og Richard Wright tok hovedansvaret med å lage låter ettersom Barrett var forsvunnet. Etter å ha innsett at de var dårlige til å kopiere Syd Barrett, ble låtene på dette albumet mer eksperimentelle. Waters-komposisjonen «Set the Controls for the Heart of the Sun» har helt siden albumet ble utgitt vært en populær sang blant Pink Floyd-fansen. Med Nick Masons Østen-inspirerte perkusjonsspill og Waters's bassriff, er den utvilsomt en av bandets mest særegne låter. Teksten ble inspirert av kinesiske dikt. På Roger Waters' soloturné mellom 1999-2002 hadde han suksess med en nyarrangert versjon av sangen. Den ble plukket ut på Echoes i likhet med «Jugband Blues».

Teksten på «Let There Be Mire Light» ble inspirert av flere bøker som omhandler science-fiction.

Albumets tittelspor var den første Pink Floyd-sangen der David Gilmour begynte å finne sin stil som bandets nye gitarist. Det var i mange år en av bandets live-favoritter.

«A Saucerful of Secrets» er det eneste albummet fra Pink Floyd som ikke kom inn på de amerikanske albumlistene, mens det nådde en 9. plass i Storbritannia.

## [rediger] Innhold

1. «Let There Be More Light» (Waters) – 5:38
2. «Remember A Day» (Wright) – 4:33
3. «Set The Controls For The Heart Of The Sun» (Waters) – 5:28
4. «Corporal Clegg» (Waters) – 4:13
5. «A Saucerful of Secrets» (Wright/Waters/Mason/Gilmour) – 11:57
   - «Something Else» (00:00)
   - «Syncopated Pandemonium» (03:57)
   - «Storm Signal» (07:16)
   - «Celestial Voices» (10:14)
6. «See-Saw» (Wright) – 4:36
7. «Jugband Blues» (Barrett) – 3:00

- Etter «Jugband Blues" kommer en liten sang på et halvt minutt som en fortsettelse av albumets siste sang. Av enkelte kilder har den fått navnet «What Exactly Is A Dream?» og regnes av de samme kildene som et skjult spor. Den synges av Syd Barrett.

## [rediger] Besetning

- Syd Barrett – Gitarer og vokal
- David Gilmour – Gitarer og vokal
- Nick Mason – Trommer, perkusjon og kor
- Roger Waters – Bassgitar, perkusjon og vokal
- Richard Wright – Tangentinstrumenter og vokal
- Norman Smith – Trommer på "Remember A Day"

Pink Floyd
David Gilmour | Nick Mason | Roger Waters | Richard Wright | Syd Barrett | Bob Klose
Studioalbum
The Piper at the Gates of Dawn | A Saucerful of Secrets | Music From the Film More | Ummagumma | Atom Heart Mother | Meddle | Obscured by Clouds | Dark Side of the Moon | Wish You Were Here | Animals | The Wall | The Final Cut | A Momentary Lapse of Reason | The Division Bell
Live-album
Delicate Sound of Thunder | P*U*L*S*E | Is There Anybody Out There? The Wall Live 1980-81
Video og DVD
Tonite Let's All Make Love in London | More | Zabriskie Point | Live at Pompeii | The Wall | La Carrera Panamericana | P*U*L*S*E
Relaterte artikler
James Guthrie | Steve O'Rourke | Alan Parsons | Storm Thorgerson | Hipgnosis

Hentet fra «http://no.wikipedia.org../../../a/_/s/A_Saucerful_of_Secrets_90e6.html»

Kategori: Pink Floyd-album

##### Views

- Artikkel
- Diskusjon
- Nåværende versjon

##### prosjektrelatert

- Hjelp
- Ny bruker?
- Prosjektportal
- Last opp fil
- Tinget

##### Søk

##### Andre språk

- Česky
- Deutsch
- English
- Español
- Français
- Íslenska
- Italiano
- עברית
- Magyar
- Polski
- Português
- Русский
- Suomi
- Svenska